Restriktionsenzymer findes i [[bakterie]]r hvor de fungerer som en [[forsvarsmekanisme]] mod fremmede DNA-[[molekyle]]r (fx fra [[bakteriofag]]er, dvs bakterievirus). Enzymerne begrænser hvilket DNA, som kan introduceres i bakterien, uden at blive klippet i stykker, og derfor benævnes de restriktionsenzymer. Hvorvidt et fremmed DNA-molekyle klippes i stykker af et restriktionsenzym afhænger dels af selve [[DNA-sekventering|DNA-sekvensen]] (rækkefølgen af [[nukleotid]]erne), og dels af en eventuel [[metylering]] af DNA'et. Visse bakterier anvender metylering af deres eget DNA som beskyttelse mod restriktionsenzymer, som ellers ville klippe den pågældende DNA-sekvens.
Samfund Sundhed Teknologi Sundhedsvæsen Naturvidenskab